biswa921/hiwiki-latest-pages-articles-raw huggingface dataset:
मानज़ाई

thumb|230px|सन् १८२५ के लगभग बना मानज़ाई प्रदर्शन का एक चित्रण
मानज़ाई (जापानी: 漫才, अंग्रेज़ी: Manzai) जापान की मनोरंजन संस्कृति में व्यंग्य-प्रदर्शन की एक पारंपरिक शैली है। इसमें आमतौर पर दो कलाकार भाग लेते हैं। एक 'त्सुक्कोमी' (突っ込み, tsukkomi) कहलाता है और उसका काम सीधा बात करना होता है और दूसरा 'बोके' (ボケ, boke) कहलाता है और वह मसख़री करता है।Understanding Humor In Japan , Jessica Milner Davis, pp. 61, Wayne State University Press, 2006, ISBN 978-0-8143-3165-1, ... The boke's ideas seem to run freely with the perspectives of his own unique, absurd world, while the tsukkomi tries to apply a line of reasoning or common sense to the dialogue ... यह भारत व पाकिस्तान की उस्ताद-जमूरा व्यंग्य शैली से काफ़ी मिलता है।

प्रदर्शन में त्सुक्कोमी कोई समझदारी की सीधी बात कहता है तो बोके उसे बुद्धिहीनता से या जानबूझकर ग़लत समझता है और व्यंग्यपूर्ण बात करता है या दोहरे (अश्लील) अर्थ वाली चीज़े कहता है। त्सुक्कोमी उसे डांटता-फटकारता रहता है। अक्सर नाराज़ होकर वह उसे एक पारंपरिक जापानी काग़ज़ के पंखे से सर पर मारता है। मानज़ाई का ओसाका क्षेत्र के साथ विशेष सम्बन्ध रहा है। द्वितीय विश्वयुद्ध के बाद इसकी लोकप्रियता में कुछ कमी आई थी।The Rough Guide to Japan , Jan Dodd, Jan Dodd Simon Richmond, pp. 437, Rough Guides, 2001, ISBN 978-1-85828-699-0, ... Manzai. a comic form of storytelling told by a duo, is performed all over Japan, though it is strongly associated with the Kansai region, and Osaka in particular. Frequently vulgar, manzai nonetheless has a broad appeal, especially amongst a younger audience ...

 इन्हें भी देखें 
 जमूरा

 सन्दर्भ 

श्रेणी:जापान की संस्कृति
श्रेणी:नाटक
पारो विमानक्षेत्र

पारो विमानक्षेत्र   भूटान का एकमात्र अन्तर्राष्ट्रीय विमानक्षेत्र है। यह पारो से  पारो छू नदी के तट पर  ऊंचाई पर एक गहन घाटी में स्थित है।

निकटवर्ती पर्वत शिखरों की ऊंचाई  से घिरा हुआ यह विमानक्षेत्र विश्व के चुनौती भरे विमानक्षेत्रों में से एक है। अक्तूबर २००९ तक प्राप्त आक्ड़ों के अनुसार विश्व में मात्र ८ विमानचालकों को इस विमानक्षेत्र में अवतरण करने का प्रमाणन प्राप्त है। पारो विमानक्षेत्र पर उड़ानों को केवल दृश्य मौसम स्थितियों में ही अवतरण संभव है, अतः यहां सूर्योदय से सूर्यास्त तक ही उड़ान समय का प्रतिबंध लागु है।

देश के दो अन्य विमानक्षेत्रों में बथपलाथंग, बमथंग जिला एवं याँगफ़ुला विमानक्षेत्र, त्राशिगंग जिले में स्थित हैं।

 सन्दर्भ 

 बाहरी कड़ियाँ 

 ड्रक एयर आधिकारिक जालस्थल
 

श्रेणी:भूटान के विमानक्षेत्र
श्रेणी:पारो
बोले अन्तर्राष्ट्रीय विमानक्षेत्र

अदिस अबाबा बोले अन्तर्राष्ट्रीय विमानक्षेत्र   इथियोपिया के शहर अदिस अबाबा खा अन्तर्राष्ट्रीय विमानक्षेत्र है। यह विमानक्षेत्र बोले क्षेत्र में अदिस अबाबा शहर से  नगर केन्द्र से दक्षिण-पूर्व दिशा में एवं डेब्रे-ज़ेविट से  उत्तर में स्थित है। इसका पूर्व नाम हैल सेलासी अन्तर्राष्ट्रीय विमानक्षेत्र था और यह देश की ध्वजवाहिका वायुसेवा इथियोपियन एयरलाइंस का प्रमुख हब है। यह वायुसेवा देश के गंतव्यों सहित अफ़्रीका के अनेक शहरों एवं एशिया, यूरोप एवं उत्तरी अमरीका को निर्बाध वायुसेवाएं प्रदान करती है। बोले अन्तर्राष्ट्रीय विमानक्षेत्र को कई वायुसेवाओं द्वारा अफ़्रीका के लिये प्रवेशद्वार के रूप में देखा गया है। अतः यह एस महाद्वीप के अन्य भागों को इथियोपियन एयरलाइंस के अफ़्रीकी नेटवर्क द्वारा जोड़ने वाला महत्त्वपूर्ण विमानक्षेत्र है। यह कई स्थानीय चार्टर उड़ानों के लिये हब का उद्देश्य भी हल करता है। यह अफ़्रीका महाद्वीप के कुछ गिने हुए विमानचालक प्रशिक्षण केन्द्रों में से एक है। 

बोले अन्तर्राष्ट्रीय विमानक्षेत्र अफ़्रीका के व्यस्ततम विमानक्षेत्रों में से एक है जहां की अंकित यात्री मात्रा २००९ में 3,497,847 थी। इस बढ़ते हुए यात्री ट्रैफ़िक के समय में बोले विमानक्षेत्र क्षेत्रफ़ल के अनुसार अफ़्रीका का तृतीय बड़ा विमानक्षेत्र है। कार्गो ट्रैफ़िक के अनुसार २००१ तक यह अफ़्रीका का तीसरा बड़ा विमानक्षेत्र था जहां 2,420,997 टन कार्गो का पंजीकरण हुआ था। यह विमानक्षेत्र एयरबस ए३८० अवतरण सक्षम है।

 सन्दर्भ 

 बाहरी कड़ियाँ 
 

श्रेणी:इथियोपिया के विमानक्षेत्र
श्रेणी:अदिस अबाबा
फूल (मिश्रधातु)

right|thumb|300px|प्यूटर की प्लेट
फूल वंग (टिन्) और सीस (लेड) की मिश्रधातु है, पर इसमें कभी-कभी ताँबा या पीतल भी मिला रहता है। यह धातु उजली औ स्वच्छ चाँदी के रंग की हीती है और इसमें रखने से दही या और खट्टी चाजें नहीं बिगड़ती। भारत, चीन, मिस्र और यूनान आदि देशों को 'फूल' और कस्कुट आदि धातुओं ज्ञान बहुत प्राचीन काल से है और प्राचीन खंडहरों की खुदाई में इनके पात्र, हथियार और मूर्तियाँ पाई गई हैं।

पाश्चात्य देशों में फूल से मिलती जुलती मिश्रधातु को प्यूटर (Pewter) कहते हैं। एक समय फूल के पात्रों का उपयोग प्रतिष्ठासूचक समझा जाता था और इनका निर्माण अनेक देशों और नगरों में होता था। भारत में फूल का अस्तित्व पीतल से पुराना है। यहाँ इसका उत्पादन व्यापक रूप से होता था, पर आज स्टेनलेस स्टील के बनने के कारण इसका उत्पादन बहुत कम हो गया है और दिन प्रतिदिन कम हो रहा है। गाँवों में भी फूल के बरतनों का विशेष प्रचलन है और भारत के अनेक राज्यों, जैसे उत्तर प्रदेश, मध्य प्रदेश, बिहार और बंगाल में इसका उत्पादन होता है।

 परिचय 
अच्छा फूल 'बेधा' कहलाता है। साधारण फूल में चार भाग ताँबा और एक भाग टिन होता है पर बेधा फूल में ७३ भाग ताँबा और २७ भाग टिन होता है और कुछ चाँदी भी पड़ती है। यह धातु बहुत खरी होती है और आघात लगने पर चट से टूट जाती है। इसके लोटे, कटोरे, गिलास, आबखोरे आदि बनते हैं। फूल काँसे से बहुत मिलता जुलता है पर काँसे से इसमें यह भेद है काँसे में ताँबे के साथ जस्ते का मेल रहता है और उसमें खट्टी चीजें बिगड़ जाती है।

फूल में ८० प्रतिशत ताँबा और २० प्रतिशत टिन रहता है। धातुओं की विभिन्न मात्राओं के कारण इनके रंग और अन्य गुणों में विभिन्नता पाई जाती है। नीली आभा लिए यह सफेद होता है। प्राचीन काल में गिरजाघरों के घंटे इसी के बनते थे। बाद में अन्य सामान भी बनने लगे। १७वीं और १८वीं शताब्दी में तो इसका उपयोग बहुत व्यापक हो गया था और उस समय या उसके पूर्व के बने अनेक सादे या सुंदर चित्रित प्याले, कलश, गिलास, सुराही, शमादान, मदिराचषक, थाल इत्यादि पाए गए हैं।

इनकी मात्रा में विभिन्नता के कारण फूल के रंग में विभिन्नता होती है। इन धातुओं को मिलाकर, ग्रैफाइट की मूषा में गलाकर मिश्रधातु बनाते हैं, जिसे पिंडक (ingot) के रूप में ढाला जाता है। पिंडक को बेलन मिल (रोलिंग मिल) में रखकर वृत्ताकार बनाते हैं, जिसकी परिधि ८ इंच से ४८ इंच तक की होती है। सल्फ्यूरिक अम्ल के विलयन के साथ उपचारित कर उसकी सफाई करते हैं। पिंडों को काट-काटकर कारीगर सामानों का निर्माण करता है। इसके लिए हाथ का प्रेस या स्वचालित प्रेस प्रयुक्त होता है। हाथ के औजारों से इसपर कार्य होता है। चादरों को पीट-पाटकर आवश्यक रूप देते हैं। इस प्रकार बने अपरिष्कृत पात्र को हाथ से, या चरख (हाथ से खींची जानेवाली खराद) से, खुरचकर सुंदर बनाते हैं। खुरचने का औजार उच्चगति इस्पात का बना होता है। साँचा ढलाई से भी फूल के बरतन बनते हैं। इसके लिए साँचा, फर्मा और पैटर्न प्रयुक्त होते हैं। ऐसे बने बरतन भारी होते हैं और छिलाई, ढलाई में कच्चे माल की अधिक हानि होती है। जहाँ बेलन मिल (रोलिंग मिल) नहीं है वहाँ ढलाई के अतिरिक्त अन्य कोई चारा नहीं है।

 कसकुट 
कसकुट, ताँबें और जस्ते की मिश्रधातु है। कसकुट के सामान भी वैसे ही बनते हैं, जैसे फूल और पीतल के।

श्रेणी:मिश्रधातुएँ
अजयराज

अजयराज ( ११०५ - ११५३) शाकंभरी (साँभर) के अग्निकुलीय चौहानवंश के प्रारंभिक नरेशों में से था। पृथ्वीराज प्रथम का पुत्र अजयराज 12 वीं सदी में  एक महत्वपूर्ण शासक हुआ।  
Iffhyv
उसने मालवा के परमार शासक नरवर्धन को अवंती नदी के किनारे हराकर अपने राज्य की सीमा मालवा तक बढ़ा ली। 'पृथ्वीराज विजय' के अनुसार उसने गजनी की सेना को भी परास्त किया। अजयराज ने अपने राज्य की रक्षा के लिए 1113 ई. अजमेर(अजयमेरु) नामक नगर की स्थापना करके वहाँ तारागढ़ नामक किले का निर्माण करवाया। अजयराज ने अजमेर को चौहान साम्राज्य की राजधानी बनाया। उसने अजय देव (चांदी का सिक्का) और अजयप्रियद्रमस(सोने का सिक्का) नाम के सिक्के जारी किये। उसके राज्य काल में धर्म, सहिष्णुता ओर विद्या की प्रगति से उस समय के सांस्कृतिक महत्त्व का अनुमान लगाया जा सकता है। गोपीनाथ शर्मा ने अजयराज के शासनकाल को “चौहान राजवंश का निर्माण काल" कहा है

राज्य विस्तार के लिए तो अजयराज विशेष प्रसिद्ध नहीं है, पर उसकी ख्याति अजमेर के निर्माण के कारण काफी है। 1113 ई. में अपने नाम पर उसने 'अजयमेरु' का विशाल नगर निर्मित कराया और उसे सुंदर महलों और मंदिरों से भर दिया। तभी से चौहान राजा साँभर और अजमेर दोनों के अधिपति माने जाने लगे ओर चौहान वंश राजपूतो का प्रसिद्ध वंश बना। उसी आधार से उठकर बाद में उन्होंने गहडवालों से दिल्ली छीन ली थी।
इन्होंने जैन धर्म को संरक्षण दिया | अजयराज की कुछ मुद्राओं पर पत्नी सोमलवती का नाम मिलता है |
अजयराज के बाद इसके पुत्र अर्णोराज ने 1133 ई. में गद्दी संभाली|

श्रेणी:भारत के शासक
अद्वयवज्र

अद्वयवज्र तांत्रिक, बौद्ध सिद्ध, आचार्य और टीकाकार थे। इनके अन्य नाम हैं: अवधूतिपा, मैत्रिपा। इनका पूर्व नाम दामोदर था। ये जन्म से ब्राह्मण थे। कुछ लोग इनको रामपाल प्रथम का समकालीन मानते हैं और कुछ लोग इनका समय १०वीं शती का पूर्वार्ध मानते हैं। कुछ सूत्रों के अनुसार इन्हें पूर्वी बंगाल का निवासी क्षत्रिय कहा गया है। विशेषकर इनका महत्त्व इसलिए हैं कि इन्होंने तिब्बत में बौद्ध धर्म का प्रचार एवं प्रसार करने वाले एवं असंख्य भारतीय बौद्ध ग्रंथों के तिब्बती में अनुवादक सिद्धाचार्य अतिश दीपंकर श्रीज्ञान को दीक्षा दी, साधनाओं में प्रवृत्त किया और विद्या प्रदान की।

इनके शिष्यों में बोधिभद्र (नालंदा महाविहार के प्रधान) का विशेष स्थान है जिन्होंने दीपंकर श्रीज्ञान को आचार्य अद्वयवज्र के समक्ष राजगृह में प्रस्तुत किया था। कहा जाता है, अद्वयवज्र भी भोट देश गए थे और बहुत से ग्रंथों का भोटिया में अनुवाद करने के बाद तीन सौ तोले सोने के साथ भारत लौटे थे। इनके गुरु के संबंध में कई व्यक्तियों के नाम लिए जाते हैं-शवरिपा, नागार्जुन, आचार्य हुंकार अथवा बोधिज्ञान, विरूपा आदि। इन्होंने शवरिपा से दीक्षा लेने के लिए तत्कालीन प्रसिद्ध तांत्रिक पीठ श्रीपर्वत की यात्रा की और महामुद्रा की साधना की। दूसरे स्रोतों से इनकी छह वाराहियों की साधना की सूचना मिलती है। इनके शिष्यों में दीपंकर श्रीज्ञान का सर्वश्रेष्ठ स्थान है। अन्य शिष्य कहे जाते हैं-सौरिपा, कमरिपा, चैलुकपा, बोधिभद्र, सहजवज्र, दिवाकरचंद्र, रामपाल, वज्रपाणि, मारिपा, ललितगुप्त अथवा ललितवज्र आदि। इनके समकालीन सिद्धों में प्रमुख हैं- कालपा, शवर, नागार्जुन, राहुलपाल, शीलरक्षित, धर्मरक्षित, धर्मकीर्ति, शांतिपा, नारोपा, डोंबीपा आदि।

तैंजुर में इनकी निम्नलिखित रचनाएँ तिब्बती में अनूदित रूप में मिलती हैं-अबोधबोधक, गुरुमैत्रीगीतिका, चतुर्मुखोपदेश, चित्तमात्रदृष्टि, दोहानिधितत्वोपदेश, वज्रगीतिका। इन्होंने आदिसिद्ध सरह अथवा सरोरुहवज्रवाद के दोहाकोष की संस्कृत टीका भी लिखी है। इनकी संस्कृत रचनाओं का एक संग्रह अद्वयवज्रसंग्रह नाम से बड़ौदा से प्रकाशित है जिससे वज्रयान एवं सहजयान के सिद्धांत एवं साधना पर अच्छा प्रकाश पड़ता है। विभिन्न स्रोतों से यह ज्ञात होता है कि इन्होंने अपने प्रिय शिष्य दीपंकर श्रीज्ञान को माध्यमिक दर्शन, तांत्रिक साधना और विशेषकर डाकिनी साधना की शिक्षा दी थी। अधिकांश विद्वानों ने इनका समय १०वीं ईस्वी शताब्दी का उत्तरार्ध और ११वीं शताब्दी का पूर्वार्ध माना है।

श्रेणी:बौद्ध आचार्य
श्रेणी:तांत्रिक
वीतेस्लव नेज़्वल

300px|right|thumb| 

वीतेस्लव नेज़्वल (Viteslav Nezval, १९००-१९५८) आधुनिक चेक कवियों में मुख्य। 

नेज़्वल का काव्य संबंधी विकास बहुत ही जटिल रहा। उनकी सभी कविताओं में आशावाद और श्रमिक वर्ग के ऐतिहासिक संदेश की प्रबल झलक मिलती है। 'रात के संगीत' के संग्रह में कवि की सबसे अच्छी प्रारंभिक कविताएँ, जैसे 'एडिसन', 'चमत्कारपूर्ण जादूगर' आदि पाई जाती हैं। दूसरे महायुद्ध के उपरांत नेज़्पल ने नई कविताएँ लिखीं। उस काल की उनकी शांतिवादी श्रमिक वर्ग विषयक कविताएँ चेक प्रगतिशील काव्य के महत्वपूर्ण उदाहरण हैं। उनकी उत्तर युद्धकालीन कविता की पराकोटि 'शांतिगान' है जिसमें अंतरराष्ट्रीय शांति की शक्ति में अपना अटूट विश्वास अभिव्यक्त किया गया है। नेज़्वल को अंतरराष्ट्रीय शांति पदक मिला है। अन्य कवितासंग्रह पुल, 'मातृभूमि से' आदि है।
 बाहरी कड़ियाँ 
 Extensive biography and works  
 Poems translated in Persian Anthology of World Poetry

श्रेणी:चेक साहित्य
जनार्दन प्रसाद झा 'द्विज'

जनार्दन प्रसाद झा 'द्विज' (१९०४ - ५ मई १९६४) हिन्दी कवि, कथाकार तथा शिक्षक थे। ये कहानी लेखकों की अगली पंक्ति में थे व इनकी गणना हिन्दी के छायावाद काल के भावुक कवियों में की जाती है। विद्यार्थी जीवन में ही इन्होंने कहानी और पद्यरचना आरंभ कर दी थी जब कि ये विद्यालय के एक आदर्श छात्र थे। स्वभाव में गंभीर, प्रकृत्या शांत, प्रत्युत्पन्नमति, हँसमुख व्यक्ति थे जिन्होंने सदा सरल जीवन ही जिया। ये प्रतिभाशाली विचारक, निर्भय आलोचक, एवं स्पष्ट वक्ता थे तथा उन्होंनें हिंदीहित को अपने जीवन में सर्वोपरि रखा।

 परिचय 
श्री जनार्दन प्रसाद झा का जन्म बिहार राज्य के भागलपुर जिलांर्तगत रामपुर डीह नामक ग्राम में २४ जनवरी,१९०५ में हुआ था। इनके पिता पं॰ उचित लाला झा माध्यमिक स्कूल में अध्यापक थे। द्विज जी की प्रारंभिक शिक्षा अपने गाँव में हुई। गांधी जी के राष्ट्रीय आंदोलन से प्रभावित होकर झा जी शिक्षा के लिए काशी चले आए। महामना मालवीय जी की प्रेरणा तथा पं॰ रामनारायण मिश्र के संपर्क में आकर सेंट्रल हिंदू स्कूल से प्रथम श्रेणी में ऐडमिशन परीक्षा में उत्तीर्ण हुए और हिंदू विश्वविद्यालय में प्रविष्ट हुए। यहीं से उन्होंने अंग्रेजी और हिंदी से प्रथम श्रेणी में कला स्नातकोत्तर की डिग्री प्राप्त की। प्रसाद जी तथा प्रेमचंद्र जी से इनकी घनिष्टता थी। कविता और कहानी कला में इन दोनों का प्रभाव झा जी की कृतियों पर पड़ा। मुंशी प्रेमचंद ने इनकी कई स्थाणों पर भूरि-भूरि प्रशंसा की है व झा जी के १९३५ में पुरस्कार का अनुमोदन भी करवाया।

द्विज जी का कार्यक्षेत्र बिहार राज्य रहा। काशी से शिक्षण समाप्त कर देवधर हिंदी विद्यापीठ में रजिस्ट्रार हुए। वहाँ से थोड़े ही दिनों में हिंदी विभागाध्यक्ष हो कर छपरा के राजेंद्र कालेज में चले गए। फिर औरंगाबाद, गया के सच्चिदानंद कालेज के प्रधानाचार्य हुए। पूर्णिया में डिग्री कालेज खुलने पर वहाँ प्रधानाचार्य का पद ग्रहण किया और अंत समय ५ मई १९६४ तक वहीं रहे। द्विज पहले ऐसे लेखक थे जिन्होंने प्रेमचंद के जीवन काल में ही उनपर पुस्तक लिखी थी।

 कृतियाँ 

 कवितासंग्रह 
अनुभूति, अंतर्ध्वअंतर्ध्वनि असंगृहीत स्फुटरचनाएँ।

 कहानीसंग्रह 
किसलय, माका, मृदुदल, मधुमयी 

इनके अतिरिक्त कुछ पत्रिकाओं में प्रकाशित कहानियॉ जिनका अभी संकलन नहीं हुआ है।

 स्केच 
चरित्ररेखा; अनेक महत्वपूर्ण भाषण, निबंध भी जिनका अभी संकलन नहीं हुआ है।

सन्दर्भ

श्रेणी:हिन्दी कवि
श्रेणी:हिन्दी कथाकार
श्रेणी:1904 में जन्मे लोग
श्रेणी:१९६४ में निधन
श्रेणी:बिहार के लोग
श्रेणी:छायावादी कवि
चेलना

चेलना प्राचीन भारतीय सम्राट् बिंबिसार की पत्नी थी। वह वैशाली के राजा बेटक की पुत्री थी। बिंबिसार ने अपनी वृद्धावस्था में मुग्ध होकर इसे ब्याहा था। बिंबिसार बौद्ध धर्मावलंबी था और चलना जैन धर्मावलंबी। कहा जाता है कि चेलना ने बुद्धिचातुर्य से बिंबिसार को जैनधर्म स्वीकार करने को बाध्य कर दिया था।

श्रेणी:प्राचीन भारत
वेलीकी नोव्गोरोड

वेलीकी नोव्गोरोड (रूस में Великий Новгород) - यह रूस के उत्तर-पश्चिमी इलाके में एक शहर है। यह नोव्गोरोड ओब्लास्ट की राजधानी है। नोव्गोरोड में 220 000 लोग रहते हैं।
thumbnail|नोवगोरोड ओब्लास्ट रूस के नक्शे में
 शहर का इतिहास 
नोव्गोरोड रूस के सबसे पुराने शहरों में से है। उसका पहला उल्लेख 859 साल में मिलता है। 9-11 शताब्दियों में वह रूस का प्रमुख शहर था (कीव के साथ)। मध्यकाल में नोव्गोरोड रूस में व्यापार का मुख्य केन्द्र बन गया। नोव्गोरोड युरोपीय व्यापारियों को मोम, समूर और शहद बेचता था। 12 शताब्दी में प्राचीन रूसी राज्य खत्म हो गया और नोव्गोरोड स्वतंत्र गणराज्य की राजधानी बन गया। नोव्गोरोड गणराज्य मंगोल आक्रमण स् प्रभावित नहीं था इसलिए शहर में प्राचीन रूस के वात्सुकला की बहुत रचनाएँ सुरक्षित हो गई। 1478 साल में नोव्गोरोड रूस के द्वारा पकड़ा गया है। 18 शताब्दी में सेंट पीटर्सबर्ग की स्थापने के बाद नोव्गोरोड की व्यापार का पतन शुरू होता है। 
 वात्सुकला 
thumbnail|संत सोफिया कैथेड्रल (11 शताब्दी) thumbnail|शहर का दीवार thumbnail|संत जॉर्ज कैथेड्रल (12 शताब्दी)

श्रेणी:यूरोप के नगर
श्रेणी:रूस के नगर
हेल्सिंकी अन्तर्राष्ट्रीय विमानक्षेत्र

हेल्सिंकी हवाईअड्डा या हेल्सिंकी-वान्ता हवाईअड्डा  (, As of 2010, the official English name of the airport is Helsinki Airport. The Finnish and Swedish names remain as Helsinki-Vantaa and Helsingfors-Vanda.) फ़िनलैंड की राजधानी हेल्सिंकी में स्थित यहां का प्रमुख अंतर्राष्ट्रीय हवाईअड्डा है। यह वान्ता, फ़िनलैण्ड, में लगभग  टिक्कुरिला के पश्चिम में, वान्ता के मध्य और हेल्सिंकी नगर केन्द्र के मध्य से  उत्तर में स्थित है। मूलतः हेलसिंकी में आयोजित हुए १९५२ ग्रीष्मकालीन ऑलंपिक खेलों के लिये बने इस हवाईअड्डे ने २०११ में 14,865,871 यात्रियों को आवागमन उपलब्ध कराया और नॉर्डिक राष्ट्रों का चौथा सबसे बड़ा हवाईअड्डा है। यहां २०,००० कर्मचारी कार्यरत हैं एवं १५०० कंपनियां हवाईअड्डे के संचालन में संलग्न हैं।

यह हवाईअड्डा फ़ाइनेविया, एक राजकीय प्राधिकरण जो फ़िनलैंड के सभी हवाईअड्डों का संचालन करता है, द्वारा संचालित होता है। IATAके १९९९ के एक सर्वेक्षण में हेल्सिंकी हवाईअड्डे को विश्व का सर्वश्रेष्ठ हवाईअड्डा चुना गया था। २००६ में AETRA द्वारा आयोजित एक वैश्विक हवाईअड्डा संतुष्टि सर्वेक्षण में इसे विश्व के सर्वश्रेष्ठ हवाईअड्डों में से एक का स्तर मिला।

 सन्दर्भ 

 बाहरी कड़ियाँ 

 हेल्सिंकी अन्तर्राष्ट्रीय हवाईअड्डा  – हवाईअड्डा का जाळस्थल
 एआईपी फ़िनलैण्ड हेल्सिंकी वान्ता हवाईअड्डा 
 

इन्हें भी देखें

श्रेणी:फ़िनलैंड के हवाईअड्डे 
श्रेणी:यूरोप के हवाईअड्डे 
श्रेणी:हेलसिंकी
हजर पहाड़

thumb|230px|अल बातिनाह क्षेत्र में नख़ल​ क़िले के पीछे दिखते हजर पहाड़
हजर पहाड़ (अरबी: , जबाल अल-हजर, अंग्रेज़ी: Hajar Mountains) पूर्वोत्तरी ओमान और पूर्वी संयुक्त अरब अमीरात में स्थित पहाड़ों की एक शृंखला है जो पूर्वी अरब प्रायद्वीप की सबसे ऊँची शृंखला भी है। यह पहाड़ियाँ ओमान के तटवर्ती मैदान को अन्दर के रेगिस्तानी पठार से अलग करती हैं। हजर पहाड़ शृंखला ओमान की खाड़ी के समुद्र से लगभग ५०-१०० किमी दूर खड़े हैं।Oman, a Country Study, Federal Research Division, pp. 80, Kessinger Publishing, 2004, ISBN 978-1-4191-3829-4, ... The Al Hajar Mountains form two ranges: the Al Hajar al Gharbi Mountains and the Al Hajar ash Sharqi (Eastern Al Hajar) Mountains. They are divided by the Wadi Samail (the largest wadi in the mountain zone), a valley that forms the traditional route between Muscat and the interior ...

 भूगोल 
हजर पहाड़ उत्तर में मुसन्दम प्रायद्वीप में शुरू होते हैं। यहाँ से पश्चिमी हजर उपशृंखला (जिसे हजर अल-ग़रबी भी कहते हैं) दक्षिणपूर्व की ओर चलती है। शुरू में यह तट के पास हैं और आगे जाकर समुद्र से दूर ज़मीन के अन्दर होते चले जाते हैं। हजर के मध्य भाग में जबल अख़्दर​ (, Jebel Akhdar, अर्थ: हरा पहाड़) का क्षेत्र है जो २,९८० मीटर (९,८३४ फ़ुट) ऊँचा खड़ा है और ओमान का सबसे ऊँचा और जंगली इलाक़ा माना जाता है। जबल अख़्दर और उस से ज़रा छोटी जबल नख़्ल​ (Jebel Nakhl) शृंखला, के पूर्व में समैल वादी है और उस से भी आगे पूर्व में पूर्वी हजर उपशृंखला (हजर अश-शरक़ी) है जो तट के बहुत पास है और सूर के शहर तक जाते हैं। कुल मिलाकर यह पहाड़ियाँ ५०० किमी तक चलती हैं।Oman: The Bradt Travel Guide, Diana Darke, Sandra Shields, pp. 4, Bradt Travel Guides, 2010, ISBN 978-1-84162-332-0, ... The head is the Musandam Peninsula, called Ru'us Al Jibal (Head of the Mountains), the backbone or spine is the Hajar Mountains, while the back (Arabic: Al Dhahirah) is the stretch from the mountains to Buraimi. The interior (Al Dakhiliyah) encompasses the Jebel Akhdar range (green mountain) and the historic towns of Nizwa ad Bahla; the stomach or underbelly (Al Batinah) is the fertile coastal plain down to Muscat ...

हजर पहाड़ियों से उत्तर और पूर्व के तटवर्ती मैदानी इलाक़े को अल बातिनाह क्षेत्र कहा जाता है, जिसका मतलब 'पेट' है। इन पहाड़ों के दुसरे पार स्थित धरती को अज़ ज़ाहिराह, यानि 'पीठ' कहते हैं।

 इन्हें भी देखें 
 अल बातिनाह क्षेत्र
 अज़ ज़ाहिराह मुहाफ़ज़ाह

 सन्दर्भ 

श्रेणी:ओमान के पर्वत
श्रेणी:संयुक्त अरब इमारात के पर्वत
श्रेणी:ओमान
श्रेणी:संयुक्त अरब इमारात
श्रेणी:ओमान की पर्वतमालाएँ
श्रेणी:संयुक्त अरब इमारात की पर्वतमालाएँ
बगदाद विमानक्षेत्र

बगदाद अन्तर्राष्ट्रीय विमानक्षेत्र , मूलतः सद्दाम अन्तर्राष्ट्रीय विमानक्षेत्र ,  (), ईराक का सबसे बड़ा विमानक्षेत्र है। यह बगदाद डाउनटाउन के उपनगरीय क्षेत्र में डाउनटाउन से लगभग  बगदाद गवर्नेट में स्थित है। यह ईराकी वायुसेवा ईराकी एयरवेज़ का गृह आधार है। इसे प्रायः आद्याक्षरों में BIAP, कहा जाता है, हालांकि BIAP इसका आधिकारिक विमानक्षेत्र कूट नहीं है।

 सन्दर्भ 

 बाहरी कड़ियाँ 

 बगदाद अन्तर्राष्ट्रीय विमानक्षेत्र  - आगमन एवं प्रस्थान
 Globalsecurity.org प्रोफ़ाइल
 बगदाद अन्तर्राष्ट्रीय विमानक्षेत्र के छायाचित्र - 12.07.2004
 

श्रेणी:बगदाद अन्तर्राष्ट्रीय विमानक्षेत्र
श्रेणी:ईराक के विमानक्षेत्र
श्रेणी:बग़दाद
बसरा अन्तर्राष्ट्रीय विमानक्षेत्र

बसरा अन्तर्राष्ट्रीय विमानक्षेत्र   ईराक का दूसरा बड़ा अन्तर्राष्ट्रीय विमानक्षेत्र है। यह यहां के दक्षिणी शहर बसरा में स्थित है। 

 इतिहास 
इस विमानक्षेत्र का निर्माण १९८० के दशक में हुआ था और बाद में ईराकी सरकार के स्टेट ऑर्गनाईज़ेशन फ़ॉर रोड्स एण्ड ब्रिजेज़ (SORB) इसका विकास ईराक के एकमात्र पत्तन के रूप में किया गया। मान्यता के अन्सुआर इस विमानक्षेत्र को केवल अति महत्त्वपूर्ण व्यक्तियों के प्रयोग हेतु ही बनाया गया था।

 सन्दर्भ 

 बाहरी कड़ियाँ 
 

श्रेणी:बसरा अन्तर्राष्ट्रीय विमानक्षेत्र
श्रेणी:इराक़ के विमानक्षेत्र
श्रेणी:बसरा
ब्रसल्स अन्तर्राष्ट्रीय विमानक्षेत्र

ब्रसल्स विमानक्षेत्र   (जिसे //ब्रसल-ज़ैवेन्टम (ब्रसल्स नॅशनल) भी कहते हैं) ब्रसल्स का अन्तर्राष्ट्रीय विमानक्षेत्र है। यह ब्रसल्स शहर केन्द्र से  उत्तर-पूर्व दिशा में बेल्जियम में स्थित है। यह विमानक्षेत्र आंशिक रूप से ज़ैवेन्टम में तथा आंशिक रूप से मैकेलेन के डीजेम, क्षेत्र में स्थित है।"bedrijf.jpg ."Machelen and partially in Steenokkerzeel. Retrieved on 25 अप्रैल 2010. हालांकि दोनों क्षेत्र ही बेल्जियम के फ़्लेमिश क्षेत्र में ही आते हैं।

ब्रसल विमानक्षेत्र में 54 संपर्क द्वार, एवं कुल 109 द्वार हैं। यहां लगभग 260 कंपनियों में सीधे तौर पर 20,000 लोग कार्यरत हैं।

 सन्दर्भ 

 बाहरी कड़ियाँ 

 ब्रसल्स अन्तर्राष्ट्रीय विमानक्षेत्र - गृह जालस्थल
 
 

श्रेणी:ब्रसल्स अन्तर्राष्ट्रीय विमानक्षेत्र
श्रेणी:ब्रसल्स
श्रेणी:बेल्जियम के विमानक्षेत्र
एयरपोर्ट्स काउन्सिल इन्टरनेशनल

thumb|right|200px|लोगो
एयरपोर्ट्स काउन्सिल इन्टरनेशनल (अंग्रेज़ी: Airports Council International (ACI)) (हिन्दी अनुवाद: अन्तर्राष्ट्रीय विमानक्षेत्र परिषद) विश्व के विमानक्षेत्रों का एक अलाभार्थी वैश्विक व्यापार संघ है। इसमें ५८० सदस्य हैं जो विश्व के १७९ देशों एवं क्षेत्रों में १६५० विमानक्षेत्र चला रहे हैं। एसीआई प्राथमिक तौर पर सदस्य विमानक्षेत्र के हितों का प्रतिनिधित्व करती है एवं विमानक्षेत्र प्रबंधन एवं संचालन में व्यावसायिक मानकों के उत्थान के उद्देश्य हेतु कार्यरत है। इसका मुख्य उद्देश्य एक सुरक्षित एवं वातावरण उत्तरदायी वायु यातायात प्रणाली को जन-जन के लिये उपलब्ध कराना है। 

परिषद का प्रशासन एसीआई गवर्निंग बोर्ड के पास है। एसीआई विश्व मुख्यालय जेनेवा, स्विट्ज़रलैंड में स्थित था, किन्तु बाद में २०१० की जनरल असेम्बली के बाद इसे स्थानांतरित कर मॉन्ट्रियल, कनाडा में स्थापित किया गया। इसमें अन्तर्राष्ट्रीय नागर विमानन संगठन (ICAO) ब्यूरो भी शामिल है और एसीआई एयर ट्रांस्पोर्ट ऍक्शन समूह (ATAG) का सदस्य है।

 पृष्ठभूमि 
2009 में, विश्वव्यापी विमानक्षेत्रों द्वारा 4.8 अरब आगमन एवं प्रस्थान करते यात्रियों को वायु सुविधा मिली, 7.98 करोड़ मीट्रिक टन कार्गो एवं 7.41 करोड़ विमान आवागमन संपन्न हुए। एसीआई के नियमित सदस्य विश्व के यात्री ट्रौफ़िक के ९६ प्रतिशत के भागीदार हैं। ये सदस्य इसके अलावा व्यापारिक वायु सेवा देने वाले एक या अधिक नागरिक विमानक्षेत्र के स्वामी या संचालक भी हैं।

 क्षेत्रीय कार्यालय 
 ACI- उत्तर अमरीका: वाशिंग्टन डी.सी 
 ACI- यूरोप: ब्रसल्स, बेल्जियम
 ACI- दक्षिण अमरीका एवं कैरीबियाई: क्वीटो, इक्वेडोर
 ACI एशिया- प्रशांत: हांगकांग – मुख्य एशिया, ऑस्ट्रेलेशिया, इण्डोनेशियाई द्वीपसमूह, प्रशांत महासागरीय द्वीप राष्ट्र, वैंकूवर (कनाडा), सैनफ़्रांसिस्को एवं हवाई (संयुक्त राज्य) सहित
 ACI- अफ़्रीका: कैसाब्लांका, मोरोक्को 

 सन्दर्भ 

 बाहरी कड़ियाँ 
 एयरपोर्ट्स काउन्सिल इन्टरनेशनल - गृह जालस्थल
 विमानक्षेत्र सेवा गुणवत्ता सम्मान - गृहस्थान

श्रेणी:एयरपोर्ट्स काउन्सिल इन्टरनेशनल
श्रेणी:विमानक्षेत्र
श्रेणी:अन्तर्राष्ट्रीय संस्था
रंग सूचक

+ कुछ महत्वपूर्ण रंग तारकीय श्रेणी  B–V  U–B  V–R  R–I तापमान (केल्विन) O5V  –0.33  –1.19  –0.15  –0.32  42,000 B0V  –0.30  –1.08  –0.13  –0.29  30,000 A0V  –0.02  –0.02  0.02  –0.02  9,790 F0V  0.30  0.03  0.30  0.17  7,300 G0V  0.58  0.06  0.50  0.31  5,940 K0V  0.81  0.45  0.64  0.42  5,150 M0V  1.40  1.22  1.28  0.91  3,840
रंग सूचक (Color index, कलर इंडॅक्स​) एक सरल संख्या होती है जिस से किसी वस्तु का रंग बताया जाता है। खगोलशास्त्र में किसी तारे के रंग और उसके तापमाप में गहरा सम्बन्ध होता है, इसलिए उसमें किसी तारे के रंग सूचक से उसके तापमान का पता चलता है।Handbook of Space Astronomy and Astrophysics, Martin V. Zombeck, Cambridge University Press, Page 105, 1990, ISBN 0-521-34787-4

 मापन 
किसी वस्तु का रंग सूचक मापने के लिए उसे दो अलग प्रकाश-फ़िल्टरों से देखकर उसकी चमक (जिसे खगोलशास्त्र में खगोलीय मैग्निट्यूड में बताया जाता है) मापी जाती है। कुछ फ़िल्टर इस प्रकार हैं:
 U - यह फ़िल्टर पराबैंगनी (ultraviolet, अल्ट्रावायोलेट​​) किरणों को गुज़रने देता है लेकिन बाकी किरणों को काफ़ी हद तक रोकता है
 V - यह फ़िल्टर प्रकट प्रकाश (visible, विज़िबल​​​), विशेषकर हरी-पीली, किरणों को गुज़रने देता है लेकिन बाकी किरणों में बाधा डालता है
 B - यह फ़िल्टर नीली (blue, ब्लू​​​) किरणों को गुज़रने देता है लेकिन बाकी किरणों में बाधा डालता है
 R - यह फ़िल्टर लाल (red, रेड​​​) किरणों को गुज़रने देता है लेकिन बाकी किरणों में बाधा डालता है

इनके आधार पर U–B, B–V और V–R जसी रंग सूचक परिभाषित हैं। तारे के लिए रंग सूचक जितना छोटा हो, तारा उतना ही नीला और उतना ही अधिक गर्म होता है। किसी तारे का रंग सूचक अगर बड़ा है, तारा उतना ही लाल और उतना ही ठंडा होता है।

 तारों का उदाहरण 
हमारे सूरज का B–V रंग सूचक 0.656 ± 0.005 है और यह पीले-से रंग का है, जबकि राजन्य तारे का B–V रंग सूचक –0.03 है, जिसका अर्थ है की यह नीले-से रंग का है। यदि राजन्य तारे के B और V फ़िल्टरों से मापे गए मैग्निट्यूड को देखा जाए तो इसका B मैग्निट्यूड 0.09 है जबकि इसका V मैग्निट्यूड 0.12 है, यानि B–V = –0.03 है। ध्यान रहे कि मैग्निट्यूड एक ऐसा उल्टा माप है जो जितना ज़्यादा हो चमक उतनी ही कम होती है।The Simbad Astronomical Database ' Rigel page David F. Gray (1992), The Inferred Color Index of the Sun , Publications of the Astronomical Society of the Pacific, vol. 104, no. 681, pp. 1035-1038 (November 1992)

 इन्हें भी देखें 
 तारों की श्रेणियाँ

 सन्दर्भ 

श्रेणी:तारे
श्रेणी:खगोलशास्त्र
श्रेणी:वर्णक्रम
खगोलमिति

thumb|right|300px|प्रकट प्रकाश के साथ व्यतिकरणमिति के प्रयोग से तारों के स्थान को बारीक़ी से मापा जा सकता है
खगोलमिति (Astrometry) खगोलशास्त्र की उस शाखा को कहते हैं जिसमें तारों और अन्य खगोलीय वस्तुओं के स्थान, वेग और अन्य पहलुओं को बारीक़ी से मापा जाता है।Modern Astrometry, Jean Kovalevsky, pp. 1, Springer, 2002, ISBN 978-3-540-42380-5, ... Astrometry is the part of astronomy that provides the positions, and by extension, the dimensions and the shapes of the celestial bodies. These quantities generally vary with time so that the primary goal of astrometry is to describe their motions ...

 इन्हें भी देखें 
 खगोलशास्त्र

 सन्दर्भ 

श्रेणी:खगोलशास्त्र
*
वुल्फ़ ३५९ तारा

right|thumb|इस सन् २००९ में ली गई तस्वीर में वुल्फ़ ३५९ मध्य में ऊपर की तरफ़ स्थित नारंगी तारा है
वुल्फ़ ३५९ (Wolf 359) सिंह तारामंडल में क्रांतिवृत्त के पास स्थित एक लाल बौना तारा है। यह हमसे ७.८ प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) १३.५ है। इसके केवल एक बड़ी दूरबीन से ही देखा जा सकता है। मित्र तारे के तीन तारों वाले मंडल और बारनर्ड के तारे के बाद यह पृथ्वी का तीसरा सबसे नज़दीकी पड़ोसी तारा है।

वुल्फ़ ३५९ सभी ज्ञात तारों में सबसे कम रोशनी और सबसे कम द्रव्यमान (मास) वाले तारों में है। इसका सतही तापमान केवल २,८०० केल्विन है, जिसमें बहुत से रसायन बनकर स्थाई रह सकते हैं। जब इसके वर्णक्रम (स्पेक्ट्रम) का अध्ययन किया जाता है तो उससे इसके वातावरण में पानी और टाईटेनियम डायोक्साइड​ की मौजूदगी का पता चलता है। इसका चुम्बकीय क्षेत्र हमारे सूरज से अधिक शक्तिशाली है। यह एक धधकने वाला तारा है जिसमें अचानक कुछ मिनटों के लिए चमक बढ़ जाती है। इन हादसों के दौरान यह तारा तीखे ऍक्स प्रकाश और गामा प्रकाश का विकिरण (रेडियेशन) छोड़ता है जिसे अंतरिक्ष-स्थित दूरबीनों से देखा जा चुका है। यह एक कम आयु वाला तारा है और इसकी उम्र एक अरब वर्षों से कम अनुमानित की गई है। इसका कोई साथी तारा नहीं मिला है और न ही इसके इर्द-गिर्द कोई ग़ैर-सौरीय ग्रह या मलबा चक्र परिक्रमा करता हुआ मिला है।

 इन्हें भी देखें 
 सिंह तारामंडल

 सन्दर्भ 

श्रेणी:सिंह तारामंडल
श्रेणी:तारे
श्रेणी:मुख्य अनुक्रम तारे
किसान कन्या

thumb | किसान कन्या (1937), मोती बी॰ गिडवानी 
किसान कन्‍या भारत की पहली स्‍वदेश निर्मित रंगीन फिल्‍म थी

श्रेणी:हिन्दी फ़िल्में
विलियम, वेल्स के राजकुमार

विलियम, वेल्स के राजकुमार () (विलियम आर्थर फ़िलिप लुई (अंग्रेज़ी: William Arthur Philip Louis); जन्म: 21 जून 1982), यूनाइटेड किंगडम एवं राष्ट्रमण्डल देशों के राजा चार्ल्स तृतीय एवं दिवंगत डायना के ज्येष्ठ पुत्र हैं। विलियम अपने पिता एवं यूनाइटेड किंगडम और राष्ट्रमण्डल देशों के सिंहासन के उत्तराधिकारी हैं।

राजकुमार विलियम यूनाईटेड किंगडम के चार अलग-अलग विद्यालयों में पढ़े थे तथा इन्होंने अपनी कॉलेज डिग्री यूनिवर्सिटी ऑफ़ सेंट एंड्रूज से प्राप्त करी। इन्होंने अंतराल वर्ष चिली, बेलीज़ तथा अफ़्रीकी राष्ट्रों में रह कर बिताया। अफ़्रीका में इन्होंने ज्यादातर समय कीनिया में बिताया जहाँ यह कई बार रहे तथा छुट्टियाँ मनाई। राजकुमार विलियम कीनियाई और तंजानियाई विश्विद्यालयों में स्वाहिली भाषा की शिक्षा भी प्राप्त कर चुके हैं। 2006 में ये अपने छोटे भाई राजकुमार हैरी के साथ ब्लूज एण्ड रॉयल्स रेजिमेंट ऑफ़ हाउसहोल्ड कैवेलरी में लेफ्टिनेंट के पद पर नियुक्त किए गए। 2009 में इनका तबादला रॉयल एयर फ़ोर्स में हो गया जहाँ इन्हें फ्लाईट लेफ्टिनेंट के पद पर पदोन्नत कर दिया गया। इस पद पर रहते हुए इन्होंने सर्च एण्ड रेस्क्यू फ़ोर्स में पूर्णकालिक पायलट बनने के लिए हैलीकॉप्टर उड़ाने का प्रिशिक्षण प्राप्त किया। वर्ष 2010 में इन्होंने अपना समान्य तथा विशेष-प्रकार हैलीकॉप्टर प्रशिक्षण पूरा किया और वेल्स के आरएएफ वैली स्टेशन में न॰ 22 स्क्वाड्रन आरएएफ में शामिल हो कर वैस्टलैंड सी किंग हेलिकॉप्टर में सह-पायलट की भूमिका निभाते हुए खोज और बचाव दल में कार्य करने लगे। 

राजकुमार विलियम ने 29 अप्रैल 2011 में अपनी लम्बे समय की प्रेमिका कैथरीन मिडलटन से वैस्टमिनस्टर एबी में विवाह किया। अपने विवाह से थोड़े समय पहले ही राजकुमार विलियम को ड्यूक ऑफ़ कैम्ब्रिज, अर्ल ऑफ़ स्ट्रैथिर्न और बैरन कैरिकफर्ग्स बना दिया गया था।

 सन्दर्भ 

श्रेणी:यूनाईटेड किंगडम के राजकुमार
श्रेणी:रॉयल एयर फ़ोर्स के अधिकारी
श्रेणी:जीवित लोग
श्रेणी:लंदन के लोग
श्रेणी:1982 में जन्मे लोग
चीनी साम्यवादी पार्टी का महासचिव

thumb|230px|नवम्बर 2002 से नवम्बर 2012 तक हु जिन्ताओ चीनी साम्यवादी पार्टी के महासचिव रहे
चीनी साम्यवादी पार्टी का महासचिव (चीनी: 中国共产党中央委员会总书记, झोंग्गुओ गोंगचानदांग​ झोंगयांग​ वेइयुआनहुई झोंगशुजी; अंग्रेज़ी: General Secretary of the Communist Party of China) जनवादी गणतंत्र चीन की साम्यवादी (कोम्युनिस्ट) पार्टी का सर्वोच्च अध्यक्ष और वास्तविकता में चीन का राष्ट्रीय राजनैतिक नेता होता है। 15 नवम्बर 2012 को शी जिनपिंग को महासचिव नियुक्त किया गया।Xi Jinping Confirmed as Next Leader for China's Communist Party and Military , Lindsey Hilsum, 15 नवम्बर 2012, PBS Newshour, ... Xi Jinping is the next General Secretary of the Communist Party, who will lead China for the next decade ...

 महासचिवों की सूची 
 सं. तस्वीर नाम कार्यकाल शुरू कार्यकाल अंत केन्द्रीय समिति का सचिव 1 90px|alt=A man wearing dark clothes, starring straight at the camera चेन दुशियु(1879–1942) 2 अगस्त 1921 1922 पद समाप्त (1922–1925) 1 90px|alt=A man wearing dark clothes, starring straight at the camera चेन दुशियु(1879–1942) 1925 7 अगस्त 1927 2 90px|alt=A man looking straight into the camera, behind him there is only black शिआंग झोंगफ़ा(1880–1931) 1928 1931 3 90px|alt=A man looking straight into the camera, behind him there is only black बो गू(1907–1946) 1932 1935 4 90px|alt=A man looking straight into the camera, behind him there is only black झांग वेनतिआन(1900–1976) जनवरी 1935 मार्च 1943 पद समाप्त (1943–1982) 5 90px|alt=A man wearing dark clothes, starring straight at the camera हू याओबांग(1915–1989) 11 सितम्बर 1982 15 जनवरी 1987 6 90px|alt=A man wearing dark clothes, starring straight at the camera झाओ ज़ियांग(1919–2005) 16 जनवरी 1987 23 जून 1989 7 90px|alt=A man wearing dark clothes, starring straight at the camera जियांग ज़ेमिन(जन्म 1926) 24 जून 1989 15 नवम्बर 2002 8 90px|alt=A man wearing dark clothes, starring straight at the camera हू जिंताओ(जन्म 1942) 15 नवम्बर 2002 15 नवम्बर 2012 9 90px|alt=A man wearing dark clothes, starring straight at the camera शी जिनपिंग(जन्म 1953) 15 नवम्बर 2012 कार्यकाल जारी

 इन्हें भी देखें 
 जनवादी गणतंत्र चीन
 साम्यवाद
चीन के पीपुल्स गणराज्य के प्रमुखों की सूची

 सन्दर्भ 

श्रेणी:चीनी साम्यवादी पार्टी
श्रेणी:चीनी जनवादी गणराज्य की राजनीति
शी जिनपिंग

शी चिन्फिङ्ग् ( शी² चिन्⁴फिङ्ग्² ) चीन के वर्तमान शासक हैं। उनका जन्म 15 जून 1953 में बीजिंग में हुआ था। उनहे 15 नवंबर 2012 को चीनी की साम्यवादी पार्टी का अध्यक्ष बनाया गया था
शी चिनफिंग चीनी साम्यवादी पार्टी के एक पुराने नेता शी झोंगशुन (习仲勋, Xi Zhongxun, 1913-2002) के पुत्र हैं। साम्यवादी पार्टी के अपने आरंभिक दौर में उन्होंने फ़ूज्यान प्रान्त में काम किया। उसके बाद उन्हें पड़ोस के झेजियांग प्रान्त का पार्टी नेता नियुक्त किया गया। इसके उपरांत शंघाई में चेन लियांगयू के भ्रष्टाचार के आरोपों पर सेवा से निकाले जाने पर उन्हें उस महत्वपूर्व क्षेत्र का पार्टी प्रमुख बनाया गया। शी भ्रष्टाचार पर अपने कड़े रुख और राजनैतिक व आर्थिक व्यवस्था में सुधार लाने के लिए दो टूक बाते करने के लिए जाने जाते हैं। उन्हें चीनी साम्यवादी पार्टी के नेतृत्व की पाँचवी पीढ़ी का प्रधान कहा जाता है।How China's Leaders Think: The Inside Story of China's Past, Current and Future Leaders, Robert Lawrence Kuhn, pp. 378 and 385, John Wiley and Sons, 2011, ISBN 978-1-118-10425-5, ... Xi Jinping and Li Yuanchao, two of China's Fifth Generation leaders (following previous generations led by Mao Zedong, Deng Xiaoping, Jiang Zemin, and Hu Jintao), were always listed in this order, but often presented in parallel ... These strategies built Xi Jinping's reputation as an economic innovator and enabled Zhejiang to maintain rapid economic growth ... Xi, who is said to have 'zero tolerance' for dishonest officials, has twice been called in to clean-up after a major corruption scandal ...

 इन्हें भी देखें 
 चीनी विस्तारवादी पार्टी का महासचिव
 हू जिंताओ
 ली कचियांग

 सन्दर्भ 

 बाहरी कड़ियाँ
शी जिनपिंग : अमेरिका के लिए बड़ी चुनौती
शी जिनपिंग बने चीन के नए नेता (डी डब्ल्यू वर्ड)

श्रेणी:चीनी साम्यवादी पार्टी के नेता
श्रेणी:चीन के राष्ट्रपति
आदि ग्रन्थ

thumb|230px|आदि ग्रन्थ का एक अंश
आदि ग्रन्थ या आद ग्रन्थ सिख धर्म से सम्बंधित धार्मिक लिखाईयों का एक संकलन है जिसे पाँचवे सिख गुरु श्री गुरु अर्जन देव जी ने सन् १६०४ में पूरा करा। दसवें सिख गुरु श्री गुरु गोविन्द सिंह जी ने इसमें १७०४ से १७०६ काल में और शबद जोड़े और इसे अपने बाद सिख धर्म का अनंत गुरु बताया। इसके बाद इसका नाम श्री गुरु ग्रन्थ साहिब पड़ा।Punjab Through the Ages, S.R. Kakshi, Rashmi Pathak, pp. 267, Sarup & Sons, ISBN 978-81-7625-738-1, ... The Adi Granth is the Sikh Bible. Guru Arjan who compiled it installed it with all reverence and devotion at Harmandar at Amritsar in 1604 ...

 इन्हें भी देखें 
 मूल मंत्र
 गुरु ग्रन्थ साहिब
 श्री गुरु गोविन्द सिंह
 श्री गुरु अर्जन देव

 सन्दर्भ 

श्रेणी:सिख धर्म
युद्धविराम

thumb|240px|अक्टूबर १९७३ में युद्धविराम होने पर सीनाई में इस्राइल और मिस्र के सिपहसालारों का मिलना
युद्धविराम या अवहार या जंगबंदी (ceasefire या truce) किसी युद्ध में जूझ रहे पक्षों में आपसी समझौते से लड़ाई रोक देने को कहते हैं। जंग की यह रुकावट स्थाई या अस्थाई रूप से की गई हो सकती है। अक्सर युद्धविराम पक्षों में किसी औपचारिक संधि का हिस्सा होते है लेकिन यह अनौपचारिक रूप से बिना किसी समझौते पर हस्ताक्षर करे भी हो सकते हैं।Summary of World Broadcasts: Far East, Part 3, British Broadcasting Corporation Monitoring Service, British Broadcasting Corporation, 1986, ... the terms below as used in this agreement shall be defined as follows ... Ceasefire. Cessation of hostile acts and armed operations ...

 युद्धविराम रेखाएँ 
अक्सर दो पक्षों में कुछ देर युद्ध चलने के बाद दोनों इस स्थिति में पहुँच जाते हैं जिसमें किसी की भी पूर्ण विजय होना असंभव लगता है लेकिन वे पूर्ण रूप से आपसी समझौता करने को तैयार भी नहीं होते। ऐसे में दोनों में अक्सर युद्धविराम हो जाता है और उनकी सेनाएँ जहाँ भिड़ रही होती हैं वही उनकी वास्तविक आपसी सरहद बन जाती है, हालांकि इसे एक या दोनों पक्ष मान्य सीमा मानने को राज़ी नहीं होते। ऐसी सीमाओं को 'युद्धविराम रेखा' (ceasefire line, सीज़फ़ायर लाइन) कहा जाता है।The Palgrave Macmillan Dictionary of Diplomacy, G.R. Berridge, Lorna Lloyd, pp. 62, Palgrave Macmillan, 2012, ISBN 978-1-137-01760-4, ... Such a line, like a single line indicating the limits of the ground held by each at the time of the ceasefire, constitutes a 'ceasefire line (CFL)'. It is sometimes known as a 'green line' ... मसलन उत्तर कोरिया और दक्षिण कोरिया का युद्ध औपचारिक रूप से कभी ख़त्म नहीं हुआ है लेकिन १९५३ में उनके बीच एक युद्धविराम रेखा बन गई और वही उनकी आपसी सरहद के रूप में अस्तित्व में है।Tourism and Political Boundaries, Dallen J. Timothy, pp. 19, Psychology Press, 2001, ISBN 978-0-415-19696-3, ... For example, although the Korean War has never officially ended, a ceasefire line was established, bisecting the Korean Peninsula into two political units in 1953. This border, known as the Demilitarized Zone (DMZ), was established along the ceasefire line between the northern and southern portions of Korea ... १९६५ के युद्ध के बाद भारत और पाकिस्तान की कश्मीर क्षेत्र की सरहद को भी युद्धविराम रेखा कहा जाता था लेकिन १९७१ के युद्ध के बाद हुए शिमला समझौते के बाद उसे नियंत्रण रेखा कहा जाने लगा।Terror, Insurgency, and the State: Ending Protracted Conflicts , Marianne Heiberg, Brendan O'Leary, John Tirman, pp. 254, University of Pennsylvania Press, 2007, ISBN 978-0-8122-3974-4, ... July 1972: The ceasefire line in Kashmir is renamed the Line of Control (LOC) by intergovernmental agreement, pending a negotiated settlement of the Kashmir dispute ...

 सन्दर्भ 

श्रेणी:युद्ध
श्रेणी:अन्तरराष्ट्रीय सम्बन्ध
श्रेणी:सैन्य राजनय
श्रेणी:सैन्य रणनीति
द रॉक होटल

द रॉक होटल (), जिसे रॉक होटल भी कहा जाता है, ब्रिटिश प्रवासी शासित प्रदेश जिब्राल्टर में स्थित एक एतिहासिक होटल है। इसे भूमध्य सागर के सबसे प्रसिद्ध होटलों में से एक कहा गया है। वर्ष 1932 में जॉन क्राईटन-स्टूर्ट, ब्यूट के चौथे मार्क्वेस, द्वारा निर्माण किया गया यह होटल 3.6 हेक्टेयर (8.9 एकड़) के प्राकृतिक दृश्य वाले बगीचे के साथ बना हुआ है। इसमें कुल 104 कमरे हैं। यह यूरोपा सड़क पर विशाल सफ़ेद आर्ट डेको इमारत में जिब्राल्टर बोटेनिक गार्डन के सामने स्थित है।

 इतिहास 
द रॉक होटल इबेरियाई प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में स्थित है। इसका निर्माण जॉन क्राईटन-स्टूर्ट, ब्यूट के चौथे मार्क्वेस, द्वारा किया गया था तथा 1932 में इसका उद्घाटन हुआ। खुलने के कुछ वर्षों के पश्चात होटल का प्रबंधन रूडोल्फ रिचर्ड के पास आया और इनके नेतृत्व में होटल ने सम्पूर्ण यूरोप के उत्तम होटलों में से एक होने कि ख्याति प्राप्त करी। इसके कुछ विख्यात महमानों में से कुछ विशेष हैं: अंग्रेज़ी अभिनेता जॉन मिल्स, ऑस्ट्रेलियाई अभिनेता एर्रोल फ्लिन तथा ब्रिटिश प्रधानमंत्री विन्सटन चर्चिल। 

जुलाई 1936 में स्पेनी गृहयुद्ध के दौरान होटल को मामूली नुकसान का सामना करना पड़ा था। एक स्पेनी जंगी जहाज़ से दुश्मन हवाई जहाज के लिए छोड़ी गई बम की गोली में शहर के ऊपर विस्फ़ोट हो गया, जिसके परिणामस्वरूप एक छोटा छोटे स्तर का भूस्खलन उत्पन्न हो गया जिसके द्वारा बने चटानों के टुकडों के चपेट में होटल की आपातकालीन अग्नि-सोपान सीढ़ियाँ आ गईं।(available on-line at newspaperarchive.com) इसी वर्ष में कथित तौर पर एक दुश्मन जंगी जहाज ने बम्ब गेर कर होटल को क्षतिग्रस्त कर दिया था।

द रॉक होटल ने अनेक अन्तराष्ट्रीय स्तर पर ख्याति प्राप्त हस्तियों और कई हस्तियों की शादियों की मेजबानी की है। बर्नार्ड मोंट्गोमेरी और ड्वाइट डेविड आइज़नहावर होटल में उस समय रुके थे जब वे उत्तरी अफ़्रीका पर हमला करने की योजना बना रहें थे। इसके साथ ही यहाँ विन्सटन चर्चिल और एर्रोल फ्लिन भी ठहरे थे। अप्रैल 1962 में प्रधनमंत्री चर्चिल की पुत्री सारा और थॉमस ट्चेट-जॅसन, 23वे बैरन औडली, की शादी होटल में एक नागरिक समारोह में हुई थी।(available on-line at newspaperarchive.com) इसी वर्ष मशहूर अभिनेता शॉन कॉनरी अपनी पत्नी डाऐन सिलेंटो के साथ जिब्राल्टर में अपनी शादी के पश्चात रुके थे। 

 प्रबंधन 
वर्ष 1959 से होटल को ब्लैंड ग्रुप संचालित करता है। ब्लैंड ग्रुप की स्थापना 1810 में एक नौवहन एजेंसी के तौर पर हुई थी, जो बाद में यात्री सेवा और जिब्राल्टर मिलिट्री गैरीसन के लिए समान की आपूर्ति करने लगी। 1891 में कम्पनी पर जोसेफ़ गेग्रो ने अधिग्रहण कर लिया और तब से गेग्रो परिबार ही इसको चलाता है।

1997 में होटल के जनरल मैनेजर का पद स्टीफन डेवनपोर्ट ने सम्भाला। डेवनपोर्ट इससे पहले वुड हॉल कंट्री हाउस होटल, लिंटन, वैस्ट यॉर्कशायर, में काम करते थे। अपने आने के कुछ समय पश्चात ही इन्होंने 1.2 मिलियन पाउण्ड का होटल के नवीनीकरण का कार्यक्रम शुरू किया था।

 सन्दर्भ 

 
 बाहरी कड़ियाँ 

 

श्रेणी:जिब्राल्टर के होटल
मोसुल

thumb|230px|मोसुल में दजला नदी पर एक पुल
मोसुल (अरबी: , अल-मोसुल; अंग्रेज़ी: Mosul) उत्तरी इराक़ का एक शहर है और उस देश के नीनवा प्रान्त की राजधानी है। बग़दाद से ४०० किमी पश्चिमोत्तर में स्थित यह शहर दजला नदी के किनारे बसा हुआ है। नदी की पश्चिमी तरफ़ प्राचीन असीरियाई साम्राज्य के नीनवा शहर के खँडहर मौजूद हैं। आधुनिक मोसुल शहर नदी के दोनों तरफ़ विस्तृत है और पाँच पुलों से जुड़ा हुआ है। आबादी के हिसाब से बग़दाद के बाद यह इराक़ का दूसरा सबसे बड़ा नगर है।Middle East, western Asia, and northern Africa , Ali Aldosari, pp. 229, Marshall Cavendish, ISBN 978-0-7614-7571-2, ... Mosul is now Iraq's second-largest city, having overtaken the southern city of Basra in population. Due to its northern inland position, Mosul escaped the destruction that the Iran-Iraq War (1980s), the Gulf War (1991), and the Iraq War (2003) ... मोसुल में अरब, कुर्द, आशूरी (असीरियाई) और इराक़ी तुर्कमान लोगों का मिश्रण रहता है।Encyclopedia of the Peoples of Africa and the Middle East , Facts On File Incorporated, pp. 380, Infobase Publishing, 2009, ISBN 978-1-4381-2676-0, ... Mosul is mainly Kurdish but has also been home to Turkmen tribal elements as well as Arabs and Assyrian-Chaldean Christians ... अरबी भाषा में मोसुल के निवासियों को 'मसलावी' कहा जाता है। अंग्रेज़ी में मलमल के कपड़े को 'मसलिन' (muslin) कहा जाता है, जिसका नाम मोसुल पर पड़ा है।

मोसुल की स्थिति
इराकी लोग इस शहर के पूर्वी हिस्से को बायां किनारा तथा पश्चिमी हिस्से को दायां किनारा कहते हैं। जुदैदत अल मुफ्ती शहर का दक्षिणी पूर्वी हिस्सा है दरअसल मोसुल शहर को दजला नदी मध्य से दो भागो में बांटती है। मोसुल इराक का दूसरा सबसे बड़ा शहर है और राजधानी बगदाद से 400 किलोमीटर दूर उत्तर में स्थित है। लेकिन मोसुल पर वर्ष 2014 को आईएसआईएस अपना नियन्त्रण कर चुका है।

 इन्हें भी देखें 
 नीनवा प्रान्त
 इराक़

 सन्दर्भ 

श्रेणी:नीनवा प्रान्त
श्रेणी:इराक़ के शहर
थेरेमिन

thumb|right|एक एथेरवेव-थेरेमिन : बायां ऐन्टेना ध्वनि मात्रा को नियंत्रित करता है, जबकि दायां स्वर नियंत्रण करने के काम आता है।

थेरेमिन एक इलेक्ट्रॉनिक वाद्य यन्त्र है जिसे बिना स्पर्श किये बजाया जा सकता है। इसका नाम थेरेमिन रूसी आविष्कारक प्रोफेसर लियॉन थेरेमिन के ऊपर पड़ा जिन्होंने 1928 में इस यन्त्र का पेटेंट कराया।

श्रेणी:वाद्य यंत्र
दोहा अन्तर्राष्ट्रीय विमानक्षेत्र

दोहा अन्तर्राष्ट्रीय विमानक्षेत्र   () कतर का एकमात्र व्यापारिक/ वाणिज्यिक विमानक्षेत्र है। यहाँ 60 चेक-इन द्वार, 42 पार्किंग बे एवं 8 बैगेज बेल्ट हैं। 

इस विमानक्षेत्र के कई बार विस्तार के बाद भी अत्यधिक प्रयोग व भार दॄश्य होता है। यहां की वर्तमान क्षमता स्थिति 120 लाख यात्री प्रतिवर्ष है। यहां की उड़ानपट्टी  नागर विमानक्षेत्र में विश्व की सबसे लंबी उड़ानपट्टियों में से एक है। यह विमानक्षेत्र कतर एयरवेज़ का मुख्य बेस भी है। कुछ समय पूर्व तक यह विमानक्षेत्र मुख्यतः कतर में तेल एवं गैस कंपनियों के कर्मचारियों द्वारा छुट्टी मनाने जाने व वापस आने के लिये ही प्रयोग किया जाता रहा था। आजकल इस विमानक्षेत्र पर छुट्टी मनाने आने वाले सैलानियों एवं ट्रांज़िट यात्रियों की भीड़ भी मिलती है। कतर एयरवेज़ के विस्तार के साथ-साथ भी यह विमानक्षेत्र बढ़ता जा रहा है। वर्ष २०१० में यह कार्गो ट्रैफ़िक के अनुसार विश्व का 27वां व्यस्ततम विमानक्षेत्र था। यहां का नियंत्रण टावर (कंट्रोल टावर) एवं सहायक भवन कुर्टिस डब्ल्यु. फ़ेन्ट्रेस, FAIA, RIBA, फ़ेन्ट्रेस आर्किटेक्ट्स द्वारा डिज़ाइन की गयी हैं।

अभी इस विमानक्षेत्र के विस्तार की योजना २०१३ के मध्य तक की है जब निर्माणाधीन न्यू दोहा अन्तर्राष्ट्रीय विमानक्षेत्र आर्म्भ होना संभावित है। यह नया विमानक्षेत्र पुराने वाले से 4 कि.मी दूर स्थित है और इसका क्षेत्रफ़ल 5760 एकड़ (लगभग. 2200 हेक्टेयर) है। यह अपने प्रथम चरण के पूर्ण होने पर 1.5 करोड़ यात्री प्रतिवर्ष की क्षमता वहन कर सकेगा।

 आंकडे 
वर्ष 1998 से, यात्री संख्या एवं कुल कार्गो भार में उल्लेखनीय वृद्धि हुई है।
+ दोहा अन्तर्राष्ट्रीय विमानक्षेत्र  पर आंकड़े वर्ष  कुल यात्री  कुल कार्गो (टन)  कुल कार्गो (1000 पाउण्ड)  विमान यातायात 1998 2,100,000  86,854       1999 2,300,000  62,591      2002 4,406,304  90,879  200,351  77,402 2003 5,245,364  118,406  261,037  42,130 2004 7,079,540  160,088  352,930  51,830 2005 9,377,003  207,988  458,530  59,671 2006 11,954,030  262,061  577,739  103,724  2007 9,459,812  252,935  557,626  65,373 2008 12,272,505  414,872  914,636  90,713 2009 13,113,224  528,906  1,166,038  101,941  2010 15,724,027  707,831 1,560,498  118,751
 चित्र दीर्घा 

 सन्दर्भ 

 बाहरी कड़ियाँ 

 दोहा अन्तर्राष्ट्रीय विमानक्षेत्र 
 
 

श्रेणी:दोहा अन्तर्राष्ट्रीय विमानक्षेत्र
श्रेणी:दोहा
श्रेणी:कतर के विमानक्षेत्र
शैल स्फोटन

300px|right|thumb|छेद में ए एन एफ ओ भरी जा रही है।

विस्फोटकों की सहायता से चट्टानों या इसी प्रकार के कठोर पदार्थों के तोड़ने फोड़ने की प्रक्रिया को शैल स्फोटन या चट्टान स्फोटन (Rock blasting) कहते हैं। विस्फोटन से बड़ी मात्रा में उच्च ताप पर गैसें बनती हैं जिससे अकस्मात् इतना तनाव उत्पन्न होता है कि वह पदार्थों के बीच प्रतिरोध हटाकर उन्हें छिन्न-भिन्न कर देता है। विस्फोटक के रूप में साधारणतया बारूद, कार्डाइट, डाइनेमाइट और बारूदी रूई (gun cotton) प्रयुक्त होते है। विस्फोटकों के उपयोग से पूर्व छेनी और हथौड़े से चट्टानें तोड़ी जाती थीं। यह बहुत परिश्रमसाध्य होता था। चट्टानों पर आग लगाकर गर्म कर ठंढा करने से चट्टानें विर्दीर्ण होकर टूटती थीं। तप्त चट्टानों पर पानी डालकर भी चट्टानों को चिटकाते थे। 

 पररिचय 
विस्फोटन के लिए एक छेद बनाया जाता है। इसी छेद में विस्फोटक रख कर उसे विस्फुटित किया जाता है। छेद की गहराई और व्यास विभिन्न विस्तार के होते हैं। व्यास ३ सेमी से ३० सेमी तक का या कभी-कभी इससे भी बड़ा और गहराई कुछ मीटर से ३० मी तक होती है। सामान्य: छेद ४ सेमी व्यास का और ३ मी गहरा होता है। छेद में रखे विस्फोटक की मात्रा भी विभिन्न रहती है। विस्फोटन के पश्चात् चट्टान चूर-चूर होकर टूट जाती है। चट्टान के छिन्न-भिन्न करने में कितना विस्फोटक लगेगा, यह बहुत कुछ चट्टान की प्रकृति पर निर्भर करता है।

चट्टानों में बरमें से छेद किया जाता है। बरमें कई प्रकार के होते हैं। जैसे हाथ बरमा या मशीन बरमा या पिस्टन बरमा या हैमर (हथौड़ा) बरमा या विद्युच्चालित बरमा या जलचालित बरमा। ये भिन्न-भिन्न परिस्थितियों में काम आते हैं। सभी पक्ष या विपक्ष में कुछ न कुछ बातें कही जा सकती हैं। छेद हो जाने पर छेद की सफाई कर उसमें विस्फोटक भरते हैं। १८६४ ई. तक स्फोटन के लिए केवल बारूद काम में आता था। अल्फ्रडे नोबेल ने पहले पहल नाइट्रोग्लिसरीन और कुछ समय बाद डाइनेमाइट का उपयोग किया। इनके अतिरिक्त कुछ अन्य निरापद विस्फोटक भी खानों में प्रयुक्त होते हैं विशेषत: उन खानों में जिनमें दहनशील गैसें बनती या बन सकती हैं। बारूद को जलाने के लिए फ्यूज की जरूरत पड़ती है। बारूद से चारगुना अधिक प्रबल डाइनेमाइट होता है। डाइनेमाइट को जलाने के लिए 'प्रस्फोटक' की आवश्यकता पड़ती है। प्रस्फोटक को 'कैप' या टोपी भी कहते हैं। टोपी फ्य़ूज प्रकार की हो सकती है या विद्युत् किस्म की। आजकल विस्फोटकों का स्फोटन बिजली द्वारा संपन्न होता है। इन्हें 'वैद्युत प्रस्फोटक' कहते हैं। कभी-कभी प्रस्फोटक के विस्फुटित न होने से 'स्फोटन' नहीं होता इसे 'मिसफायर' कहते हैं।

स्फोटन के लिए 'विस्फोटकों' के स्थान में अब संपीडित वायु का प्रयोग हो रहा है। पहले १९४० ई. में यह विधि निकली और तब से उत्तरोत्तर इसके व्यवहार में वृद्धि हो रही है। यह सतह पर या भूमि के अंदर समानरूप से संपन्न किया जा सकता है। इसमें आग लगने का बिल्कुल भय नहीं है। अत: कोयले की खानों में इसका व्यवहार दिन-दिन बढ़ रहा है।

 बाहरी कड़ियाँ 
 "Air Curtain Fences Blast" Popular Mechanics, August 1954, pp. 96-97, the delicate controlled blast in 1954 to connect the two reservoirs at a Canadian Niagara Falls power station.

श्रेणी:विस्फोटक
बहुउद्देश्यीय निदर्शन विद्यालय,भुवनेश्वर

बहुउद्देश्यीय निदर्शन विद्यालय, भुबनेश्वर क्षेत्रीय शिक्षा संस्थान, भुवनेश्वर का एक अभिन्न अंग हॅ और शिक्षक शिक्षा और स्कूली शिक्षा मे नवाचार पद्धतियो का प्रोयोग करने हेतु प्रोयोगशाला के रूप मे कार्य करता हँ | यह केन्द्रीय माध्यमिक शिक्षा बोर्ड से मान्यता प्राप्त हँ और कक्षा एक से बारह तक अंग्रेजी माध्यम में शिक्षा प्रदान करता हँ।

श्रेणी:ओड़िशा में विद्यालय
जिनेवा

जिनेवा या जेनेवा (अंग्रेज़ी: Geneva; जेनेवा, फ़्रांसीसी: Genève; जिनेव, जर्मन: Genf; जेन्फ़), स्विट्ज़रलैंड का ज़्यूरिख़ के बाद दूसरा सबसे बड़ा शहर है। ये फ़्रांस से सटा हुआ है और इसकी राजभाषा फ्रांसीसी है। ये शहर "जिनेवा सरोवर" के किनारे बसा है। यहाँ संयुक्त राष्ट्र संघ के कई निकायों के कार्यालय स्थित हैं।
 सन्दर्भ 

श्रेणी:जनीवा कैन्टन
श्रेणी:स्विट्ज़रलैंड के शहर
श्रेणी:यूरोप
श्रेणी:शहर
ईवान भयानक

thumb|240px|ईवान भयानक ने मोस्को राज्य पर १५३३-१५४७ काल में और पूर्ण रूस पर १५४७-१५८४ काल में राज किया
ईवान चतुर्थ वसीलयेविच (रूसी: Ива́н IV Васи́льевич, अंग्रेज़ी: Ivan IV Vasilyevich, जन्म: 25 अगस्त 1530, मृत्यु: 28 मार्च 1584), जिसे आमतौर पर ईवान भयानक (Ива́н Гро́зный, Ivan the Terrible) कहा जाता है 1533-1547 ईसवी काल में मोस्को का महान राजकुँवर और 1547 से लेकर 1584 में अपनी मृत्य तक रूस का त्सार (सम्राट) था। उसके काल में रूस के राज्य का बहुत विस्तार हुआ और काज़ान ख़ानत, आस्त्राख़ान ख़ानत और (मध्य साइबेरिया की) सिबिर ख़ानत पर क़ब्ज़ा होने से रूस एक बहुजातीय व बहुधर्मी देश बन गया। उसकी मृत्यु तक रूसी इलाक़े का क्षेत्रफल लगभग 40,46,856 वर्ग किमी बन चुका था (यानि आधुनिक भारत का लगभग सवा गुना) और आने वाले रूसी शासकों को और भी आगे विस्तार करने में सक्षम कर गया। उसने अपने काल में रूसी राज-व्यवस्था में असंख्य बदलाव किये जिस से रूस एक साधारण राज्य से एक साम्राज्य और एक क्षेत्रीय शक्ति के रूप में उभर पाया।

ऐतिहासिक सूत्रों से ईवान के पेचीदा व्यक्तित्व के अलग-अलग बयान मिलते हैं। उसे बुद्धिमान, कला व व्यापार को बढ़ावा देने वाला, कुशल कूटनीतिज्ञ और श्रद्धालु कहा जाता है लेकिन उसके अत्यधिक क्रोध और मानसिक रोग के दौरों का भी वर्णन है। एक ऐसे अनियंत्रित क्रोध के दौरे में उसने अपने ही पुत्र (ईवान ईवानोविच) पर स्वयं वार करके उसे जान से मार डाला, जिसे उसने ख़ुद ही अपना वारिस चुना था। इस उत्तराधिकारी के मर जाने से साम्राज्य की गद्दी ईवान के छोटे पुत्र फ़ेओदोर ईवानोविच के हाथ गई जो कमज़ोर और न्यूनमनस्क (मानसिक अविकास का शिकार) था। ईवान भयानक रूस के सबसे पहले प्रकाशन गृह की शुरुआत करवाने के लिए भी याद किया जाता है।Russia & Belarus, Simon Richmond, Mark Elliott, Patrick Horton, Steve Kokker, pp. 39, Lonely Planet, 2006, ISBN 978-1-74104-291-7, ... In a fit of rage he even killed his eldest son and heir, Ivan. His subsequent career was indeed terrible, though he was admired for upholding Russian interests and tradition ... acquiring the whole Volga region and a chunk of the Caspian Sea coast, and opening the way to Siberia ...

 इन्हें भी देखें 
 ईवाँ तृतीय
 रूसी त्सार-राज्य
 आस्त्राख़ान ख़ानत

 बाहरी कड़ियाँ
भयावह इवान का दुर्भाग्य (रेडियो रूस)

श्रेणी:रूस का इतिहास

 सन्दर्भ 

श्रेणी:रूस का इतिहास
श्रेणी:रूस के त्सार